汀角路

汀角路係香港一路，由大埔起經汀角去到大尾𡰪，係大埔海以北 、八仙嶺以南嘅交通命脈。全路約長九千二百米。

史
汀角路，顧名思義，係去汀角嘅一條路，原本全路大部份都喺起近大埔海邊，由大埔去到船灣，係唐人鋪路，過船灣後，係坭路。後尾英國將佢變作車路。

地理
汀角路起點喺林村河口北岸，駁住大埔公路，即家下廣福道近廣福橋。佢向東北走，無幾遠就到大埔墟，即係家下大埔舊墟。之後到新圍仔，輾轉東行，過南坑，過魚角、過狗屎圍、過田心，經下坑去到近三門仔嘅船灣。之後再東行，過䃟頭角、布心排，去到汀角呢條大村，再東行，過龍尾，去到大尾𡰪附近各村。後尾條路𡰪𡰪再駁其他路，北接新娘潭路及鹿頸路通往沙頭角，而南接大尾督路，落船灣淡水湖。中間近下坑有路入香港敎育學院，近船灣駁三門仔路去三門仔，近䃟頭角有洞梓路入洞梓。

由於大埔要轉做大埔新市鎮，大幅填海，新市鎮內嘅汀角路，去到大埔工業邨，就遠離海邊。

圖

參攷
http://www.eac.gov.hk/pdf/distco/ch/2003dc_boundary/v2_tp_c.pdf

大埔區街道